ปั้มแก๊ส LPG ระเบิด ไฟลุกไหม้ เสียหายกว่า 2 ล้าน คาดมือถือเป็นเหตุ
เกิดเหตุเพลิงลุกไหม้ ปั๊มแก๊สแอลพีจี ที่อุตรดิษฐ์ เสียหายกว่า 2 ล้านบาท โชคดีไม่มีผู้บาดเจ็บ-เสียชีวิต เจ้าของร้านคาดอาจเกิดจากมือถือ ที่วางไว้บนโต๊ะทำงานระหว่างหัวจ่ายแก๊ส เกิดความร้อน เป็นชนวนเหตุระเบิดครั้งนี้,เมื่อวันที่ 13 เม.ย.62 พ.ต.ท.บุญรับ ยุบล สว.(สอบสวน) สภ.เมืองอุตรดิตถ์ ได้รับแจ้งจากศูนย์วิทยุ 191 ว่า ที่ห้างหุ้นส่วนจำกัด จามรีก๊าซ 27/2 หมู่ 1 ถนนพิษณุโลก-เด่นชัย ต.คุ้งตะเภา อ.เมือง จ.อุตรดิตถ์ ซึ่งจำหน่ายแก๊สหุงต้ม, บริการรับเติมแก๊สรถยนต์ LPG เกิดระเบิด จึงรีบรุดไปตรวจสอบที่เกิดเหตุ พร้อมแจ้งใหเรถดับเพลิงของเทศบาลเมือง และเทศบาลบ้านเกาะ เทศบาลป่าเซ่า รถเทศบาลคตุ่งตะเภา มาช่วยฉีดน้ำสกัดเปลวเพลิง โดยใช้เวลาประมาณ 30 นาที เพลิงจึงสงบลง,โดย นายธีร์ดนัย เตี่ยเอี่ยมดี อายุ 33 ปี ลูกชายเจ้าของปั้มแก๊สดังกล่าว เล่าว่า ได้ยินเสียงระเบิด 3 ครั้ง และมีควันไฟ ตนและพ่อ คือ นายบัญญัติ เตี่ยเอี่ยมดี จึงรีบออกจากบ้านที่อยู่ใกล้กับปั้มดังกล่าว รีบนำถังดับเพลิงที่ติดตามจุดต่างๆบริเวณปั้ม จำนวน 6 ถัง มาช่วยกันฉีดสกัดเพลิงไฟจากหัวจ่ายแก๊ส ที่กำลังลุกไหม้ทั้ง 2 หัว พร้อมด้วยมีรถดับเพลิงมาช่วยฉีดน้ำสกัดอีกแรง จนเพลิงที่กำลังลุกไหม้ดับลง คาดความเสียหายในครั้งนี้ประมาณกว่า 2 ล้านบาท,ด้าน นายบัญญัติ เตี่ยเอี่ยมดี อายุ 63 ปี เจ้าของปั๊ม เปิดเผยว่า ก่อนเกิดเหตุตนได้ให้ลูกน้องปิดปั้มแก๊สเมื่อตอนเที่ยงวัน เพื่อจะให้กลับบ้านไปเที่ยวสงกรานต์กัน แต่ทราบว่าลูกน้องได้วางโทรศัพท์มือถือที่ไว้บนโต๊ะทำงาน ที่ตั้งอยู่ระหว่างกลางของหัวจ่ายทั้งสองหัว แต่ก็ปิดวาล์วแก๊สทั้งหมดแล้ว ประกอบกับวันนี้อากศร้อนมาก อาจจะทำให้โทรศัทพ์ที่ว่างไว้ที่โต๊ะเกิดความร้อน จนระเบิดก็เป็นได้ เพราะโต๊ะทำงานที่วางโทรศัพท์พังเสีย หรืออาจจะเป็นเอกสาร เช่น บิลน้ำมันร้อนจัดและเกิดลุกไหม้ก็ได้,ด้าน พ.ต.ท.บุญรับ ยุบล สว.(สอบสวน) สภ.เมือง กล่าวว่า สำหรับสาเหตุการระเบิดครั้งนี้ จะต้องสอบสวนจากเจ้าของปั้มแก๊สที่เกิดเหตุอีกครั้ง และวันพรุ่งนี้ (14 เม.ย.) จะแจ้งให้ตำรวจพิสูจน์หลักฐานจังหวัดอุตรดิตถ์ มาตรวจสอบในที่เกิดเหตุอีกครั้ง เพื่อหาสาเหตุต่อไป,ผู้สื่อข่าวรายงานว่า ต่อมา นายมานิต อนรรฆมาศ รอง ผวจ.อุตรดิตถ์ และ นายณัฐวัฒน์ เกตุจันทร์ ปภ.จ.อุตรดิตถ์ ได้เดินทางมาร่วมตรวจสอบที่เกิดเหตุด้วย
เกิดเหตุเพลิงลุกไหม้ ปั๊มแก๊สแอลพีจี ที่อุตรดิษฐ์ เสียหายกว่า 2 ล้านบาท โชคดีไม่มีผู้บาดเจ็บ-เสียชีวิต เจ้าของร้านคาดอาจเกิดจากมือถือ ที่วางไว้บนโต๊ะทำงานระหว่างหัวจ่ายแก๊ส เกิดความร้อน
ปั๊มแก๊สระเบิด,ระเบิด,ปั๊มแก๊สLPG,ไฟไหม้ปั๊มแก๊ส,เพลิงไหม้,ข่าวทั่วไป